রেটিও, অ্যাসেন্ট অ্যান্ড ডিসেন্ট, লেভেল – এসব মনগড়া টার্ম দিয়ে আসলে কি বোঝাতে চাচ্ছে তাদর রিপোর্টার কে জানে! আমি একটা ব্যাপার বুঝিনা, বৈজ্ঞানিক কোন কিছু ছাপাবার জন্য সংবাদপত্রগুলো উপযুক্ত রিপোর্টার বা সাংবাদিকদেরকে কেন দায়িত্ব দিতে চাননা? আমি বিজ্ঞানের লোক হয়ে নিশ্চয়ই অর্থনীতির বিষয়ে কথা বলতে যাবনা, কিংবা আমি ইঞ্জিনিয়ার হয়ে নিশ্চয়ই ডাক্তারদের সম্মেলনে বক্তব্য রাখতে যাবনা। একইভাবে সংবাদপত্রের উচিত সঠিক রিপোর্টের জন্য উপযুক্ত সাংবাদিকদের দায়িত্ব দেয়া। না হলে এমনও দিন আসবে, যখন সংবাদপত্রে খবর পাওয়া যাবে যে, অমুক গ্রামের তমুক সাহেব তার বাসার খাটের নিচে সাশ্রয়ী পদ্ধতিতে পারমাণবিক বিদ্যুৎ তৈরির যন্ত্র আবিষ্কার করেছেন! এখন কেবল সরকারের পৃষ্ঠপোষকতা বাকী!